b'\n_START_ARTICLE_\nTexasin sinetti\n_START_PARAGRAPH_\nTexasin sinetti on Yhdysvaltain Texasin osavaltion tunnus._NEWLINE_Sinetti on ympyr\xc3\xa4n muotoinen ja v\xc3\xa4rilt\xc3\xa4\xc3\xa4n sininen. Sen sis\xc3\xa4mp\xc3\xa4\xc3\xa4n keh\xc3\xa4\xc3\xa4n on kuvattu keltainen viisisakarainen t\xc3\xa4hti, jonka ymp\xc3\xa4rill\xc3\xa4 on tammen ja oliivipuun oksat. Sinetin ulomassa keh\xc3\xa4ss\xc3\xa4 lukee The State of Texas.\n_START_SECTION_\nSinetin k\xc3\xa4\xc3\xa4nt\xc3\xb6puoli\n_START_PARAGRAPH_\nTexasin sinetin k\xc3\xa4\xc3\xa4nt\xc3\xb6puolelle on kuvattu vaakunakilpi, jonka ylimp\xc3\xa4\xc3\xa4n kentt\xc3\xa4\xc3\xa4n on kuvattu Alamo, alimpaan kentt\xc3\xa4\xc3\xa4n vasemmalla on kuvattu Alamon taistelun kanuuna ja alimpaan kentt\xc3\xa4\xc3\xa4n oikealla on kuvattu Vincen silta (sillalla onli t\xc3\xa4rke\xc3\xa4 rooli San Jacinton taistelussa, jossa texasilaiset torjuivat meksikolaiset huhtikuussa 1836). Kilven ymp\xc3\xa4rill\xc3\xa4 on tammen ja oliivipuun oksat ja liehumattomat Ranskan kuningaskunnan, Espanjan kuningaskunnan, Meksikon, Texasin tasavallan, Konfederaation ja Yhdysvaltain liput. Kilven yl\xc3\xa4puolella lukee Texasin motto "REMEMBER THE ALAMO" ja alapuolella toinen motto "TEXAS ONE AND INDIVISIBLE". Ylimp\xc3\xa4n\xc3\xa4 kuvassa on viisisakarainen t\xc3\xa4hti.'